**การศึกษาสภาพปัจจุบันและสภาพที่พึงประสงค์ของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภู**

**THE STUDY** CURRENT STATE OF TEAM COLLABORATLON

IN SCHOOL EDUCATION FUND PROJECT

NONG BUA LAMPHU PROVINCE.

**ชื่อผู้วิจัย** [[1]](#footnote-1) (ชัยมงคล ทองบัว)

**ชื่อผู้วิจัย[[2]](#footnote-2)** (นวัตกร หอมสิน)

**บทคัดย่อ**

 การวิจัยครั้งนี้มีวัตถุประสงค์ เพื่อศึกษาสภาพปัจจุบันและสภาพที่พึงประสงค์ของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภู กลุ่มตัวอย่างที่ใช้ในการวิจัยครั้งนี้ ได้แก่ ผู้บริหาร ครูและบุคลากรทางการศึกษาในโรงเรียนกองทุนจังหวัดหนองบัวลำภูและจังหวัดอุดรธานี จำนวน 9 คน จากการเลือกแบบเจาะจงจากโรงเรียนกองทุนในปีการศึกษา 2564 เครื่องมือที่ใช้ในการวิจัยเป็นแบบสอบถามมาตราส่วนประมาณค่า 5 ระดับ ซึ่งสอบถามเกี่ยวกับการทำงานเป็นทีม ประกอบด้วย 5 ด้าน ได้แก 1) ด้านการมีเป้าหมายเดียวกัน 2) ด้านการติดต่อสื่อสาร 3) ด้านการมนุษย์สัมพันธ์ 4) ด้านความร่วมมือ และ5) การมอบหมายงาน มีค่าอำนาจจำแนกอยู่ระหว่าง .32 - .71 และมีค่าความเชื่อมั่นเท่ากับ .78

ผลการวิจัยพบว่า

ลำดับความต้องการจำเป็นในการของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภูตามลำดับดังนี้ ด้านการมอบหมายงาน ด้านความร่วมมือ ด้านการมีเป้าหมายเดียวกัน ด้านการมนุษย์สัมพันธ์ และด้านการติดต่อสื่อสาร

**คำสำคัญ** การทำงานเป็นทีม, โรงเรียนกองทุน

**Abstract**

This research aims to study the current and desirable conditions of working as a team of school personnel in the Education Fund Project in Nong Bua Lamphu Province. The sample group used in this research consisted of 9 administrators, teachers and educational personnel in fund schools in Nong Bua Lamphu Province and Udon Thani Province. Based on a specific selection from fund schools in the 2021 academic year, the research instrument was a 5-level estimation scale questionnaire which asked about teamwork, consisting of 5 aspects: 1) the aspect of having a common goal; 2) the aspect of contact. communication, 3) human relations, 4) cooperation, and 5) assignments. The classification power was between .32 - .71 and the confidence value was .78.

The results of this research revealed :

 Order of the needs and requirements of the teamwork of school personnel in the education fund project in Nong Bua Lamphu Province in the following order Assignment cooperation side having the same goal human relations and communication

**Keywords:** working as a team of school, Education Fund Project

**1. บทนำ**

พระราชบัญญัติการศึกษาแห่งชาติ พ.ศ. 2552 และที่แก้ไขเพิ่มเติม (ฉบับที่ 2) พ.ศ. 2555 มาตรา 8 กำหนดให้ “สังคมมีส่วนร่วมในการจัดการศึกษา” โดยการมีส่วนร่วมอย่างแท้จริงมีความครอบคลุมทั้งการเข้ามาเป็นส่วนหนึ่งของการดำเนินงาน (Participate) การเข้ามาร่วมมือร่วมใจเพื่อพัฒนาการศึกษาขั้นพื้นฐานให้บรรลุวัตถุประสงค์ (Collaborate) และการประสานการประสานงานระหว่างกลุ่มต่าง ๆ (Coordinate) ซึ่งการมีส่วนร่วมจะต้องเกิดขึ้นภายในสำนักงานคณะกรรรมการการศึกษาขั้นพื้นฐาน ทุกระดับ ทั้งส่วนกลางเขตพื้นทีและโรงเรียน รวมไปถึงระหว่างสำนักงานคณะกรรมการการศึกษาขั้นพื้นฐานทุกระดับกับองค์กรอื่นๆ ภายนอกอีกด้วยเช่น กระทรวงมหาดไทย องค์กรเอกชน องค์กรศาสนาและภาคประชาชนโดยเมื่อถึงระดับพื้นที่และโรงเรียนการมีส่วนร่วมของภาคประชาชนจะมีบทบาทสูง โดยมีเป้าหมายการพัฒนาคนเช่นเดียวกับการดำเนินงานภายในหน่วยงาน ซึ่งถือว่ามนุษย์เป็นทรัพยากรที่สำคัญทีสุดในการควบคุมการทำงานสร้างความเจริญก้าวหน้าช่วยทำกิจกรรมอย่างใดอย่างหนึ่งเพื่อบรรลุจุดมุ่งหมายอย่างมีประสิทธิภาพในการปฏิบัติงานโดยยึดหลักการทำงานร่วมกันเป็นทีมการสร้างทีมงานให้แข็งแกร่ง โดยเน้นให้บุคลากรทุกคนเห็นความสำคัญของกระบวนการในการทำงานร่วมกันเป็นทีมเพื่อให้บรรลุวัตถุประสงค์ (สำนักงานคณะกรรมการการศึกษาขั้นพื้นฐาน, 2558, หน้า 39-40)

สมรรถนะด้านการทำงานเป็นทีมเป็นหนึ่งในสมรรถนะหลักของสำนักงานคณะกรรมการข้าราชการพลเรือนเป็นการสร้างวัฒนธรรมด้านการประสานสัมพันธ์การทำงานร่วมกับบุคคลอื่นช่วยให้สมาชิกเกิดการเรียนรู้ซึ่งกันและกันเห็นการทำงานของผู้นำและเพื่อนร่วมงานเป็นแนวทางในการพัฒนาข้าราชการและเจ้าหน้าที่ของรัฐทุกคนที่ต้องปรับตัวอย่างมากเพื่อรองรับการเปลี่ยนแปลงที่เกิดขึ้นสนองตอบต่อความต้องการและความคาดหวังของประชาชนผู้รับบริการอย่างแท้จริงซึ่งสอดคล้องตามยุทธศาสตร์การพัฒนาข้าราชการพลเรือนของสำนักงานคณะกรรมการข้าราชการพลเรือนประเด็นยุทธศาสตร์ที่ 1 อีกทั้งยุทธศาสตร์การพัฒนาข้าราชการพลเรือน พ.ศ.2552-2556 ประเด็นยุทธศาสตร์ที่ 1 การพัฒนาคุณภาพข้าราชการในการปฏิบัติงานบนพื้นฐานของสมรรถนะเพื่อพัฒนาและเพิ่มพูนความรู้ทักษะและสมรรถนะของข้าราชการทุกระดับให้ปฏิบัติงานอย่างมืออาชีพและเป็นที่ศรัทธาของประชาชน (สถาบันพัฒนาข้าราชการพลเรือน, สำนักงานคณะกรรมการข้าราชการพลเรือน, 2552, หน้า 35)

โรงเรียนในโครงการกองทุนการศึกษา ในจังหวัดหนองบัวลำภู จำนวน 6 โรงเรียน คือ 1) โรงเรียนบ้านนาดีค่ายสว่างวิทยา 2) โรงเรียนบ้านกุดผึ้ง 3) โรงเรียนหนองกุงแก้ววิทยาคาร 4) โรงเรียนบ้านหนองกุงแก้ว 5) โรงเรียนบ้านวังมน 6) โรงเรียนบ้านดงบาก เป็นโรงเรียนที่ได้รับการคัดเลือกจากสำนักงานคณะกรรมการการศึกษาขั้นพื้นฐาน (สพฐ.) ให้เป็นโรงเรียนในโครงการกองทุนการศึกษา ได้ดำเนินการเตรียมการตามแผนปฏิบัติการที่กำหนดขั้นตอนรายละเอียดในโครงการเริ่มนำไปสู่การปฏิบัติตามโครงการ ดังนั้นการทำงานเป็นทีมมีความสำคัญเป็นอย่างมากเนื่องจากงานบางประเภทไมสามารถทำให้สำเร็จไดเพียงคนเดียวจำเป็นต้องอาศัยกำลังคน กำลังความรู ความสามารถ และประสบการณจากหลายบุคคล ตองการความคิดสร้างสรรค์ใหม่ซึ่งบางครั้งต้องงแกปัญหาร่วมกันเป็นการสร้างบรรยากาศการปฏิบัติงานที่มีเอกภาพของหน่วยงาน การทำงานเป็นทีมจึงมิใช่เป็นเพียงการที่กลุ่มบุคคลปฏิบัติงานร่วมกันในเวลาเดียวกันโดยมีเป้าหมายสูงสุดร่วมกันคือเพื่อสร้างความพึงพอใจให้แกผู้รับบริการ สมาชิกของทีมงานจะต้องสามัคคีกลมเกลียวกันและพรอมที่จะร่วมมือกัน

จากความเป็นมา ความสำคัญและปัญหาดังกล่าว ซึ่งผู้วิจัยได้ปฏิบัติงานอยู่ในโรงเรียนในโครงการกองทุนการศึกษา จึงมีความสนใจที่จะศึกษาความต้องการจำเป็นของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภูเพื่อที่จะได้รูปแบบและแนวทางในการทำงานร่วมกันเป็นทีมของบุคลากรโรงเรียนกองทุนการศึกษาในจังหวัดหนองบัวลำภู

**2. วัตถุประสงค์ของการวิจัย**

 เพื่อศึกษาสภาพปัจจุบันและสภาพที่พึงประสงค์ของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภู

**3. แนวคิด ทฤษฎี และงานวิจัยที่เกี่ยวข้อง**

ทฤษฎีและหลักการการทำงานเป็นทีม

การทำงานเป็นทีม ประกอบด้วย 5 ด้าน ได้แก 1) ด้านการมีเป้าหมายเดียวกัน 2) ด้านการติดต่อสื่อสาร 3) ด้านการมนุษย์สัมพันธ์ 4) ด้านความรวมมือ และ5) การมอบหมายงาน

**4. กรอบแนวคิดการวิจัย**



**5. วิธีดำเนินการวิจัย**

**5.1 ประชากรและกลุ่มตัวอย่าง**

กลุ่มตัวอย่างที่ใช้ในการวิจัยครั้งนี้ ได้แก่ ผู้บริหาร ครูและบุคลากรทางการศึกษาในโรงเรียนกองทุนจังหวัดหนองบัวลำภูและจังหวัดอุดรธานี จำนวน 9 คน จากการเลือกแบบเจาะจงจากโรงเรียนกองทุน

**5.2 ระเบียบวิธีวิจัย**

ผู้วิจัยจึงได้ใช้แบบสอบถาม เพื่อศึกษาสภาพปัจจุบันและสภาพที่พึงประสงค์ของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภู

**5.3 เครื่องมือที่ใช้ในการวิจัย**

พึงประสงค์ของการพัฒนารูปแบบการพัฒนาการทำงานร่วมกันเป็นทีมของบุคลากรในโรงเรียนกองทุนการศึกษาในจังหวัดหนองบัวลำภู ซึ่งมีเนื้อหาเกี่ยวกับการทำงานเป็นทีม ประกอบด้วย 5 ด้าน ได้แก 1) ด้านการมีเป้าหมายเดียวกัน 2) ด้านการติดต่อสื่อสาร 3) ด้านการมนุษย์สัมพันธ์ 4) ด้านความรวมมือ และ5) การมอบหมายงานด้วยแบบสอบถามซึ่งแบ่งออกเป็น 2 ตอน ดังนี้

ตอนที่ 1 ข้อมูลทั่วไปเกี่ยวกับสภาพผู้ตอบแบบสอบถาม มีลักษณะเป็นแบบตรวจสอบรายการ (Checklist) จำนวน 4 ข้อ

ตอนที่ 2 ศึกษาสภาพที่พึงประสงค์ของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภูมีลักษณะเป็นแบบสอบถามมาตราส่วนประมาณค่า (Rating scale) 5 ระดับ จำนวน 30 ข้อ มีลักษณะแบบสอบถามชนิดมาตราส่วนประมาณค่า (Rating Scale) ของลิเคอร์ท (Likert Scale) โดยกำหนดค่าคะแนน 5 ระดับ ดังนี้ (บุญชม ศรีสะอาด, 2560: 116)

**5.4 การเก็บรวบรวมข้อมูล**

การศึกษาวิจัยครั้งนี้ผู้วิจัยได้ดำเนินการเก็บรวบรวมข้อมูลโดยมีลำดับขั้นตอนดังนี้

1. ขอหนังสือจากบัณฑิตวิทยาลัยมหาวิทยาลัยราชภัฏอุดรธานี เสนอสำนักงานเขตพื้นที่การศึกษามัธยมศึกษาหนองบัวลำภู เพื่อขอความอนุเคราะห์และความร่วมมือในการเก็บรวบรวมข้อมูล

2. ผู้วิจัยส่งแบบสอบถามทางไปรษณีย์พร้อมซองติดแสตมป์ที่มีชื่อที่อยู่ของผู้วิจัย พร้อมด้วยหนังสือขอความอนุเคราะห์และความร่วมมือในการตอบแบบสอบถามถึงกลุ่มตัวอย่างและให้ส่งกลับคืนแก่ผู้วิจัยทางไปรษณีย์ บางส่วนผู้วิจัยขอรับแบบสอบถามคืนด้วยตนเองโดยการนัดหมายวัน เวลา ในการรับแบบสอบถามคืน

3. ผู้วิจัยดำเนินการเก็บรวบรวมแบบสอบถามและติดตามแบบสอบถามกรณีที่ยังไม่ส่งคืน จากสำนักงานเขตพื้นที่การศึกษาประถมศึกษาหนองบัวลำภู โดยใช้วิธีโทรศัพท์ในการประสานงาน จนสามารถรวบรวมแบบสอบถามได้ครบสมบูรณ์

4. ตรวจสอบความสมบูรณ์ของแบบสอบถามเพื่อนำไปวิเคราะห์และแปลผลข้อมูล

**5.5 การวิเคราะห์ข้อมูล**

การวิเคราะห์สภาพที่พึงประสงค์ของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภูมีลักษณะเป็นแบบสอบถามมาตราส่วนประมาณค่า (Rating scale) 5 ระดับ จำนวน 30 ข้อ มีลักษณะแบบสอบถามชนิดมาตราส่วนประมาณค่า (Rating Scale) ของลิเคอร์ท (Likert Scale) โดยกำหนดค่าคะแนน 5 ระดับ ดังนี้ (บุญชม ศรีสะอาด, 2560: 116)

 การกำหนดช่วงคะแนน

5 หมายถึง ระดับของการทำงานร่วมกันเป็นทีมของบุคลากรอยู่ในระดับมากที่สุด

4 หมายถึง ระดับของการทำงานร่วมกันเป็นทีมของบุคลากรอยู่ในระดับมาก

3 หมายถึง ระดับของการทำงานร่วมกันเป็นทีมของบุคลากรอยู่ในระดับปานกลาง

2 หมายถึง ระดับของการทำงานร่วมกันเป็นทีมของบุคลากรอยู่ในระดับน้อย

1 หมายถึง ระดับของการทำงานร่วมกันเป็นทีมของบุคลากรอยู่ในระดับน้อยที่สุด

**5.6 สถิติที่ใช้ในการวิเคราะห์ข้อมูล**

 ผู้วิจัยได้นำแบบสอบถามที่ได้รับคืนมาตรวจสอบ ความสมบูรณ์และนำมาวิเคราะห์หาค่าสถิติโดยใช้โปรแกรมสถิติสำเร็จรูปทางสังคมศาสตร์

**6. ผลการวิจัย**

การจัดลำดับความต้องการจำเป็นของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภู มีค่า PNImodified อยู่ระหว่าง 0.031 - 0.093 เรียงลำดับความต้องการ ดังนี้ ลำดับที่ 1ด้านการมีเป้าหมายเดียวกัน (PNImodified = 0.090) ลำดับที่ 2 ด้านการติดต่อสื่อสาร (PNImodified = 0.087) ลำดับที่ 3 ด้านการมนุษย์สัมพันธ์(PNImodified = 0.078) ลำดับที่ 4 ด้านความร่วมมือ(PNImodified = 0.063) และลำดับที่ 5 การมอบหมายงาน (PNImodified = 0.031)

**7. อภิปรายผลการวิจัย**

ผลการวิเคราะห์ลำดับความต้องการจำเป็นในการของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภู ตามลำดับดังนี้ ด้านการมอบหมายงาน ด้านความร่วมมือ ด้านการมีเป้าหมายเดียวกัน ด้านการมนุษย์สัมพันธ์ และด้านการติดต่อสื่อสาร ซึ่งสอดคล้องกับทริมเบิล และมิลเลอร์ (Trimble and Miller. 1996 : 40) ได้วิจัยเรื่อง การศึกษาพฤติกรรม การทำงานเป็นทีมของนักเรียน ครู และผู้บริหารโรงเรียนในระดับมัธยมศึกษา ผลการศึกษาพบว่า การสร้างประสิทธิภาพของการทำงานเป็นทีมและการเพิ่มพูนและสนับสนุนประสิทธิภาพของ การทำงานเป็นทีมจะส่งเสริมขวัญและกำลังใจในการทำงาน ความคิดสร้างสรรค์และสนับสนุน การบริหารงานแบบมีส่วนร่วมส่งเสริมการติดต่อสื่อสารอย่างมีประสิทธิภาพระหว่างนักศึกษา อาจารย์และผู้บริหารของโรงเรียนมัธยมศึกษาตอนปลาย ความร่วมมือระหว่างสมาชิกในทีมและ ผู้นำที่มีประสิทธิภาพทั้ง 3 อย่าง จะช่วยให้เกิดศักยภาพที่สูงสุดของการทำงานเป็นทีม จะเห็นได้ว่าการทำงานเป็นทีมเป็นส่วนสำคัญในการขับเคลือนการบริหารสถานศึกษา

**8. ข้อเสนอแนะจากการวิจัย**

**ข้อเสนอแนะในการนำผลการวิจัยไปใช้**

จากผลการศึกษาความต้องการจำเป็นในการของการทำงานร่วมกันเป็นทีมของบุคลากรโรงเรียนโครงการกองทุนการศึกษาในจังหวัดหนองบัวลำภูจะเห็นได้ว่าด้านการมีเป้าหมายเดียวกัน เป็นด้านที่ควรมีการพัฒนามากที่สุด ดังนั้นจึงควรเห็นความสำคัญในการพัฒนาโรงเรียนกองทุนให้มีคุณภาพ

**ข้อเสนอแนะในการวิจัยครั้งต่อไป**

 ควรมีการศึกษาสภาพการทำงานร่วมกันเป็นทีมของบุคลากรโรงเรียนโครงการกองทุนการศึกษาทั้งหมดในประเทศไทย

**9. เอกสารอ้างอิง**

สำนักงานคณะกรรมการการศึกษาขั้นพื้นฐาน. (2558). **คู่มือการปฏิบัติงานข้าราชการครู.**

กรุงเทพฯ: ชุมชนการเกษตรแห่งประเทศไทย.

สำนักงานคณะกรรมการข้าราชการพลเรือน. (2548). **คู่มือสมรรถนะราชการพลเรือนไทย**.

 กรุงเทพฯ : สำนักงานคณะกรรมการข้าราชการพลเรือน.

สำนักงานคณะกรรมการการศึกษาขั้นพื้นฐาน. (2558). **คู่มือการปฏิบัติงานข้าราชการครู.**

กรุงเทพฯ: ชุมชนการเกษตรแห่งประเทศไทย.

สำนักงานโครงการกองทุนการศึกษา. (2557). **เอกสารประกอบการประชุมสร้างความเข้าใจและกำหนด**

**แนวทางการดำเนินงานระหว่างโครงการกองทุนการศึกษาและสถาบันอุดมศึกษา**

(27 กุมภาพันธ์ 2557). กรุงเทพฯ: โรงเรียนวัดราชบพิธ**.**

บุญชม ศรีสะอาด. (2560). **การวิจัยเบื้องต้น(พิมพ์ครั้งที่ 10).** กรุงเทพฯ: สุวีริยาสาส์น.

Likert, R. (1964). **Newpattem of management**. New York: McGraw - Hill.

1. นักศึกษาปริญญาโท มหาวิทยาลัยราชภัฏอุดรธานี [↑](#footnote-ref-1)
2. อาจารย์ที่ปรึกษา มหาวิทยาลัยราชภัฏอุดรธานี [↑](#footnote-ref-2)